
RAKSTISKAS NOMAS PIEDĀVĀJUMU ATLASES NOLIKUMS
(noliktava Dienvidkurzemes novadā)
 
Dokumenta datums ir tā elektroniskās	 
parakstīšanas datums


1. Vispārīgie noteikumi
1.1. Nomas piedāvājumu atlases nolikums izstrādāts saskaņā ar Ministru kabineta 2013. gada 29. oktobra noteikumiem Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” (turpmāk – Noteikumi), kas nosaka kārtību, kā rakstiskā nomas piedāvājumu atlasē (turpmāk – Atlase) tiks izvēlēts pretendents, no kura nomāt nekustamo īpašumu Dienvidkurzemes novadā (turpmāk – nomas objekts), lai nodrošinātu kriminālprocesā izņemtās un Nodrošinājuma valsts aģentūrai (turpmāk – Aģentūra) nodotās mantas glabāšanu. 
1.2. Atlasi organizē Aģentūras nomas piedāvājumu atlases komisija (turpmāk – Komisija), kas izveidota ar Aģentūras 2026. gada 2. septembra rīkojumu Nr. 833 “Par komisijas izveidošanu nekustamā īpašuma Dienvidkurzemes novadā nomas piedāvājumu atlases organizēšanai”.
1.3. Nomas objektam noteiktās prasības:
1.3.1. iznomātāja īpašumā esošas noliktavas telpas Dienvidkurzemes novadā, Latvijā;
1.3.2. noliktavas telpu platība no 800 m² līdz 1000 m² un vairāk;
1.3.3. griestu augstums virs 3 m;
1.3.4. grīdas segums – betons;
1.3.5. vārti – platums virs 3 m, augstums virs 3 m, slēdzami ar ieejas durvīm;
1.3.6. piekļūšana noliktavas telpām pa cieto ceļa segumu;
1.3.7. noliktavas telpu atbilstība normatīvo aktu prasībām – noliktavas telpas atbilst visām Latvijas Republikas normatīvo aktu prasībām;
1.3.8. prasības glabāšanai un glabāšanas vietai - nodrošina mantas saglabāšanu sākotnējā stāvoklī, novērš tālāko bojāšanos un aizsargā no piesārņojuma;
1.3.9. noliktavas telpas aprīkotas ar elektrības pieslēgumu un apgaismojumu, kā arī ar signalizāciju, kas pieslēgta pie reaģēšanas pults, nodrošināta videonovērošana ar ieraksta funkciju 24/7 režīmā arī iekštelpā;
1.3.10. civiltiesiskās atbildības apdrošināšana – limits ne mazāk, kā 200 000,00 EUR (divi simti tūkstoši euro 00 centi) apmērā.   
1.4. Atlases mērķis – nomas objekta nomāšana no pretendenta, kurš piedāvā iznomāt nomas objektu, kas ir funkcionālajām prasībām un tehniskajam stāvoklim atbilstošākais un finansiāli izdevīgākais.

2. Paredzamais nomas līguma termiņš
         Saskaņā ar Noteikumu 19.1. apakšpunktu, nomas līguma termiņš ir 1 (viens) gads ar iespēju normatīvajos aktos noteiktajā kārtībā nomas līguma termiņu pagarināt un pusēm savstarpēji vienojoties nomas līguma termiņu pārtraukt jebkurā laikā.  
 
3. Pretendenta piedāvājuma iesniegšana
3.1. Pretendents nomas piedāvājumu iesniedz sludinājumā par Atlasi norādītajā veidā, slēgtā aploksnē. Uz aploksnes norāda iznomāšanas pretendentu un atsauci uz nomas sludinājumu.
[bookmark: _GoBack]3.2. Nomas pieteikums jāiesniedz ne vēlāk, kā līdz publikācijā par Atlasi norādītajam Atlases norises datumam un laikam. Pretendents drīkst piedalīties Atlasē, ja piedāvājums iesniegts līdz sludinājumā norādītajam Atlases datumam un laikam.
3.3. Komisija reģistrē piedāvājumu saņemšanas secībā, norādot šādas ziņas:
3.3.1. atsauci uz nomas sludinājumu;
3.3.2. pretendenta kārtas reģistrācijas numurs;
3.3.3. piedāvājuma saņemšanas datums un laiks;
3.3.4. pretendents (fiziskās personas vārds, uzvārds vai juridiskās personas pilns nosaukums).
3.4. Nomas piedāvājumu glabā slēgtā aploksnē līdz Atlases sākumam.

4. Atlases vieta, laiks un kārtība
4.1. Komisija ir tiesīga pārtraukt Atlases procedūru, ja tā konstatē, ka tās prasībām atbilstošs nomas objekts ir citas publiskas personas īpašumā un Aģentūra var to nomāt, lai nodrošinātu kriminālprocesā izņemtās un Aģentūrai nodotās mantas glabāšanu.   
4.2. Atlase (nomas piedāvājumu atvēršana) notiek sludinājumā par Atlasi norādītajā datumā, laikā un vietā.
4.3. Komisijas priekšsēdētājs vai komisijas priekšsēdētāja vietnieks (turpmāk - Komisijas vadītājs) sludinājumā norādītajā nomas piedāvājumu atvēršanas datumā, laikā un vietā klātesošajiem paziņo, ka sākusies Atlase un nomas piedāvājumu pieņemšana ir pabeigta. Uzsākot Atlasi, Komisijas vadītājs paziņo Komisijas sastāvu.
4.4. Nomas piedāvājumu atvēršana ir atklāta. Nomas piedāvājumus atver to iesniegšanas secībā.
4.5. Komisijas vadītājs pēc nomas piedāvājumu atvēršanas nosauc pretendentu, piedāvājuma iesniegšanas datumu un laiku, kā arī nolasa pretendenta piedāvājumu. Nomas piedāvājumu atvēršanu protokolē. Mutiski izteikti piedāvājumi Atlasē ir aizliegti.
4.6. Ja nomas piedāvājumā nav iekļauta Noteikumu 11. punktā norādītā informācija, Komisija pieņem lēmumu par pretendenta izslēgšanu no dalības Atlasē un nomas piedāvājumu neizskata. 
4.7. Ja nepieciešams papildu laiks, lai izvērtētu nomas piedāvājumu atbilstību sludinājumā norādītajiem nosacījumiem, pēc visu nomas piedāvājumu atvēršanas Komisijas vadītājs paziņo laiku un vietu, kad tiks paziņoti Atlases rezultāti. Ja papildu izvērtējums nav nepieciešams, pēc visu nomas piedāvājumu atvēršanas Komisija pieņem lēmumu par Atlases rezultātiem, ņemot vērā Noteikumu 12. punktā minētos nosacījumus.
4.8. Ja uz nomas sludinājumu neatsaucas neviens iznomāšanas pretendents, vai arī Komisija, izvērtējot iesniegtos piedāvājumus, konstatē, ka neviens no iesniegtajiem nomas piedāvājumiem neatbilst izvirzītajām prasībām un nosacījumiem, Atlasi uzskata par izbeigtu bez rezultāta.
4.9. Atlases protokolu paraksta Komisijas vadītājs un Komisijas locekļi.  
4.10. Aģentūras direktors apstiprina Atlases rezultātus, un 5 (piecu) darbdienu laikā pēc lēmuma pieņemšanas Komisija informē iznomāšanas pretendentu par pieņemto lēmumu.

5. Līguma slēgšana
5.1. Līgumu par nomas objekta nomu ar iznomāšanas pretendentu slēdz rakstveidā papīra dokumenta formā vai elektroniski.
5.2.  Nomas līgumā iznomāšanas pretendents norāda:
5.2.1. nomas līguma termiņu;
5.2.2. līguma pirmstermiņa izbeigšanas nosacījumus, tai skaitā vienpusējas   
          tiesības atkāpties no nomas līguma;
5.2.3.  nomas maksas pārskatīšanas nosacījumus;
5.2.4. līdzēju tiesības un pienākumus;
5.2.5. līdzēju atbildību par līguma nepildīšanu;
5.2.6. strīdu izšķiršanas kārtību;
5.2.7. citus noteikumus.
5.3. Ja izvēlētais iznomāšanas pretendents atsakās slēgt nomas līgumu, Komisijai ir tiesības izbeigt Atlasi bez rezultātiem vai piedāvāt nomas līguma slēgšanu nākamajam iznomāšanas pretendentam, kura pieteikums atbilst Noteikumu 12. punktā minētajiem nosacījumiem.
5.4. Komisija 10 (desmit) darbdienu laikā pēc nomas līguma noslēgšanas informāciju publicē valsts akciju sabiedrības “Valsts nekustamie īpašumi” tīmekļvietnē www.vni.lv un Aģentūras tīmekļvietnē www.nva.iem.gov.lv.

6. Komisijas tiesības un pienākumi
6.1. Komisija sastāv no priekšsēdētāja, priekšsēdētāja vietnieka un trīs Komisijas locekļiem.
6.2. Komisija ir tiesīga rīkot Atlasi, ja piedalās Komisijas priekšsēdētājs vai priekšsēdētaja vietnieks un divi Komisijas locekļi vai Komisijas priekšsēdētājs, priekšsēdētāja vietnieks un viens Komisijas loceklis.
6.3. Komisijas lēmums par Atlases rezultātu apstiprināšanu stājas spēkā, kad ir parakstīts Atlases protokols un to apstiprinājis Aģentūras direktors.
6.4. Komisijai ir šādi pienākumi:
6.4.1. sagatavot Atlases nolikumu;
6.4.2. vērtēt pretendentus un to iesniegtos nomas piedāvājumu saskaņā ar šo nolikumu un citiem normatīvajiem aktiem;
6.4.3. pieņemt lēmumu par Atlases rezultātiem, nomas piedāvājumu iesniegšanas termiņa pagarinājumu vai Atlases pabeigšanu;
6.4.4. atbildēt uz pretendentu jautājumiem;
6.4.5. publicēt Atlases sludinājumu un informāciju par Atlases rezultātiem valsts akciju sabiedrības “Valsts nekustamie īpašumi” tīmekļvietnē www.vni.lv un Aģentūras tīmekļvietnē www.nva.iem.gov.lv.


 
